CELEX: E2004G0001
Language: sk
Date: 2004-02-05 00:00:00
Title: 2004/1/: Rozhodnutie Stáleho výboru štátov EZVO č. 1/2004/SC z  5. februára 2004 , ktorým sa zriaďuje Úrad pre finančný mechanizmus EHP a nórsky finančný mechanizmus

30.11.2006   
            
            
               SK
            
            
               Úradný vestník Európskej únie
            
            
               L 332/34
            
         
      ROZHODNUTIE STÁLEHO VÝBORU ŠTÁTOV EZVO
   č. 1/2004/SC
   z 5. februára 2004,
   ktorým sa zriaďuje Úrad pre finančný mechanizmus EHP a nórsky finančný mechanizmus
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore upravenú protokolom, ktorým sa upravuje Dohoda o Európskom hospodárskom priestore, ďalej len „Dohoda o EHP“,
   so zreteľom na Dohodu o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ďalej len „Dohoda o rozšírení EHP“,
   so zreteľom na protokol 38a o finančnom mechanizme EHP, ktorý bol Dohodou o rozšírení EHP vložený do Dohody o EHP,
   so zreteľom na Dohodu medzi Nórskym kráľovstvom a Európskym spoločenstvom o nórskom finančnom mechanizme na roky 2004 – 2009,
   so zreteľom na rozhodnutie Stáleho výboru štátov EZVO č. 4/2003/SC zo 4. decembra 2003, ktorým sa zriaďuje Dočasný výbor pre finančný mechanizmus EHP,
   ROZHODOL TAKTO:
   Článok 1
   1.   Týmto sa zriaďuje Úrad pre finančný mechanizmus EHP na roky 2004 – 2009 a nórsky finančný mechanizmus.
   2.   Úrad poskytne pomoc pri riadení finančného mechanizmu EHP a nórskeho finančného mechanizmu.
   3.   Úrad takisto poskytne pomoc pri riadení Finančného nástroja EHP na roky 1999 – 2003 ako i finančného mechanizmu na roky 1994 – 1998.
   4.   Súčasné oddelenie pre Finančný nástroj na sekretariáte EZVO sa integruje do nového úradu. O finančnom mechanizme EHP bude úrad podávať správy Dočasnému výboru pre finančný mechanizmus EHP do nadobudnutia platnosti Dohody o rozšírení EHP a potom novému Výboru pre finančný mechanizmus EHP.
   5.   O nórskom finančnom mechanizme bude úrad podávať správy nórskym orgánom.
   6.   Úrad bude organizačne začlenený do sekretariátu EZVO. Úrad bude mať samostatný správny rozpočet financovaný zo zdrojov pomerom založeným na jeho príslušných nákladoch.
   7.   Riaditeľa úradu vymenuje Stály výbor na návrh Dočasného výboru pre finančný mechanizmus EHP.
   Článok 2
   Toto rozhodnutie nadobúda účinnosť okamžite.
   Článok 3
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 5. februára 2004
      
         
            Za Stály výbor
         
         
            predseda
         
         Jeho Najjasnejšia Výsosť knieža Nikolaus von LIECHTENSTEIN
         
         
            generálny tajomník
         
         William ROSSIER